Κατάλογος των παραρτημάτων του στρατοπέδου συγκέντρωσης Άουσβιτς

Παρατίθενται πιο κάτω τα παραρτήματα του Στρατοπέδου του Άουσβιτς. Ο αναγνώστης θα παρατηρήσει ότι διατηρούνταν παραρτήματα πολύ μακριά από το κεντρικό στρατόπεδο, όπως στην Γερμανία και στην Τσεχοσλοβακία. Σε όλα απασχολούνταν κρατούμενοι για λογαριασμό κατασκευαστικών εταιρειών, μεταξύ των οποίων και εταιρείες που διατηρούσε η SS. Αναφέρεται, επίσης, το χρονικό διάστημα που λειτούργησε κάθε παράρτημα καθώς και ο αριθμός κρατουμένων που "απασχολούνταν" σε αυτό.

Altdorf στην Στάρα Βιες (Stara Wieś) κοντά στην πόλη Pszczyna, 1942 - 1943, δασικές εργασίες για το "Oberforstamt Pless" (δασαρχείο της Pszczyna), απασχολήθηκαν 10-20 κρατούμενοι.
Althammer στην Στάρα Κούλνια (Stara KuĽnia) κοντά στην Χαλέμπα (Halemba), Σεπτέμβριος 1944 - Ιανουάριος 1945, κατασκευή θερμοηλεκτρικού εργοστασίου. Απασχολήθηκαν 486 κρατούμενοι (17 Ιανουαρίου 1945).
 Babitz στο Babice κοντά στο Οσβιέτσιμ (Oświęcim), Μάρτιος 1943 - Ιανουάριος 1945, αγροτικές εργασίες σε φάρμα των  SS. Απασχολούσε 159 άνδρες (17 Ιανουαρίου 1945) και 180 γυναίκες κρατούμενες (καλοκαίρι 1944).
 Birkenau στην Μπρζεζίνσκα (Brzezinka), 1943 - Ιανουάριος 1945, αγροτικές εργασίες σε φάρμα των  SS. 204 άνδρες κρατούμενοι (17 Ιανουαρίου 1945).
 Bismarckhütte στο Τσόρτζοβ (Chorzów), Σεπτέμβριος 1944 - Ιανουάριος 1945, παραγωγή κανονιών και θωρακισμένων οχημάτων στο "εργοστάσιο Βίσμαρκ" για την εταιρεία "Berghütte -Königs und Bismarckhütte AG". Απασχολήθηκαν 192 κρατούμενοι (17 Ιανουαρίου 1945).
 Blechhammer στην Σλαβιέσιτσε (Sławięcice) κοντά στην Μπλαχόβνια Τσλάσκα (Blachownia Śląska), Απρίλιος 1944 - Ιανουάριος 1945, κατασκευή εργοστασίου χημικών για λογαριασμό της εταιρείας "O/S Hydrierwerke AG". Απασχολήθηκαν  3.958 κρατούμενοι  (17 Ιανουαρίου 1945) και 157 κρατούμενες (30 Δεκεμβρίου 1944).
 Bobrek στο Bobrek κοντά στο Οσβιέτσιμ (Oświęcim), Μάιος 1944 - Ιανουάριος 1945, παραγωγή ηλεκτρικών εξαρτημάτων για αεροσκάφη και υποβρύχια για την εταιρεία "Siemens-Schuckerwerke AG". Απασχολούσε 213 κρατούμενους ( 17 Ιανουαρίου 1945) και 38 κρατούμενες (30 Δεκεμβρίου 1944).
 Brünn στο Μπρνο (Brno) (Τσεχοσλοβακία), Οκτώβριος 1943 - Ιανουάριος 1945, κατασκευαστικές εργασίες για την Τεχνική Ακαδημία της SS και της Αστυνομίας. Ανάδοχος εταιρεία " SS-WVHA γραφείο C -Bauleitung Brünn". Απασχολούσε 250 κρατούμενους (Οκτώβριος 1943), μειώθηκαν σε 36 (17 Ιανουαρίου 1945).
 Budy στο Μπούντι (Budy) κοντά στο Οσβιέτσιμ (Oświęcim), Απρίλιος 1943 - φθινόπωρο 1944. Αγροτικές εργασίες σε φάρμα των SS. Απασχολούνταν μερικές εκατοντάδες γυναίκες κρατούμενες.
 Budy στο Μπούντι (Budy) κοντά στο Οσβιέτσιμ (Oświęcim), Απρίλιος  1942 - Ιανουάριος 1945 (διακοπή κατά το φθινόπωρο / χειμώνα του 1942/43). Αγροτικές εργασίες σε φάρμα των SS. Απασχολούσε 313 κρατούμενους (17 Ιανουαρίου 1945).
 Budy στο Μπούντι (Budy) κοντά στο Οσβιέτσιμ (Oświęcim), Ιούνιος 1942 - άνοιξη 1943, αγροτικές εργασίες σε φάρμα των SS. Εκσκαφή αποστραγγιστικών έργων, καθαρισμός και εκβάθυνση ιχθυοτροφείων. Απασχολούσε 400 ποινικές κρατούμενες (καλοκαίρι 1942).
 Charlottegrube στο Ρυντουλτόβι (Rydułtowy), Σεπτέμβριος 1944 - Ιανουάριος 1945, εξόρυξη άνθρακα και επέκταση στο ορυχείο Σαρλότε (Charlotte) για λογαριασμό της εταιρείας "Hermann Göring Werke". Απασχολούσε 833 κρατούμενους ( 17 Ιανουαρίου 1945).
 Chełmek στο Τσέλμεκ (Chełmek), Οκτώβριος - Δεκέμβριος 1942, εργασίες εκβάθυνσης και καθαρισμού της δεξαμενής νερού για την εταιρεία κατασκευής υποδημάτων "Ota Schlesische Schuh-werke" (πρώην Bata), απασχολούνταν περίπου 150 κρατούμενοι.
 Eintrachthütte στο Σβιετοτσλόβιτσε (Świętochłowice), Μάιος 1943 - Ιανουάριος 1945, παραγωγή αντιαεροπορικών πυροβόλων στις εγκαταστάσεις Άιντραχτ (Eintracht) για λογαριασμό της εταιρείας "Berghütte-OSMAG i Ost-Maschinenbau". Απασχολούσε 1,297 κρατούμενους ( 17 Ιανουαρίου 1945).
 Freudenthal στο Μπρουντάλου (Bruntalu, προτεκτοράτο Βοημίας και Μοραβίας), 1944 -Ιανουάριος 1945 για λογαριασμό της εταιρείας "Emmerich Machold", επεξεργασία φρούτων. Απασχολούσε 301 γυναίκες (30 Δεκεμβρίου 1944).
 Fürstengrube στην Βέζολα (Wesoła) κοντά στο Μισλόβιτσε (Mysłowice), Σεπτέμβριος 1943 - Ιανουάριος 1945, εξόρυξη άνθρακα και διάνοιξη νέου ορυχείου στο ορυχείο Φύρστεν (Fürsten) για λογαριασμό της εταιρείας "Fürstengrube GmbH". Απασχολούσε 1.283 κρατούμενους ( 17 Ιανουαρίου 1945).
 Γκλάιβιτς I στο Γκλίβιτσε (Gliwice), Μάρτιος 1944 - Ιανουάριος 1945. Επισκευές τροχαίου σιδηροδρομικού υλικού για λογαριασμό της εταιρείας "Reichsbahnausbesserungswerk". Απασχολούσε 1.336 κρατούμενους ( 17 Ιανουαρίου 1945).
 Γκλάιβιτς II στο Γκλίβιτσε (Gliwice), Μάιος 1944 - Ιανουάριος 1945, παραγωγή ανθρακόπισσας (381 γυναίκες κρατούμενες), επισκευή και συντήρηση μηχανημάτων και επέκταση εργοστασίου για την εταιρεία "Deutsche Gasrusswerke GmbH". Απασχολούσε 740 κρατούμενους (17 Ιανουαρίου 1945).
 Γκλάιβιτς III στο Γκλίβιτσε (Gliwice), Ιούλιος 1944 - Ιανουάριος 1945, ανακαίνιση του κτηρίου του εργοστασίου "Glewitzer Hütte", παραγωγή όπλων, πυρομαχικών και τροχών σιδηροδρομικών οχημάτων για λογαριασμό της εταιρείας "Zieleniewski-Maschinen und Waggonbau GmbH" με έδρα την Κρακοβία. Απασχολούσε 609 κρατούμενους (17 Ιανουαρίου 1945).
 Γκλάιβιτς IV στο Γκλίβιτσε (Gliwice), Ιούνιος 1944 - Ιανουάριος 1945, επέκταση παραπηγμάτων, επισκευή και ανακαίνιση στρατιωτικών οχημάτων. Απασχολούσε 444 κρατούμενους (17 Ιανουαρίου 1945).
 Golleschau στο Γκολέτσοβ (Goleszów), Ιούλιος 1942 - Ιανουάριος 1945, εργασίες στο εργοστάσιο παραγωγής τσιμέντου της SS για την εταιρεία "Ostdeutsche Baustoffwerke GmbH-Goleschauer Portland Zement AG". Απασχολούσε 1,008 κρατούμενους (17 Ιανουαρίου 1945).
 Günthergrube στο Λέτζιναχ (Lędzinach), Φεβρουάριος 1944 - Ιανουάριος 1945, εξόρυξη άνθρακα στο ορυχείο  Piast και διάνοιξη του ορυχείου Günther για λογαριασμό της εταιρείας "Fürstlich Plessische Bergwerks AG". Απασχολούσε 586 κρατούμενους (17 Ιανουαρίου 1945).
 Harmense στο Χάρμετζε (Harmęże) κοντά στο Οσβιέτσιμ (Oświęcim), Δεκέμβριος 1941 - καλοκαίρι 1943, αγροτικές εργασίες σε φάρμα των SS (εκτροφή πουλερικών, κουνελιών και ψαριών). Απασχολούσε περίπου 70 κρατούμενους.
 Harmense στο Χάρμετζε (Harmęże) κοντά στο Οσβιέτσιμ (Oświęcim), Ιούνιος 1942 - Ιανουάριος 1945, αγροτικές εργασίες σε φάρμα των SS (εκτροφή πουλερικών, κουνελιών και ψαριών). Απασχολούσε περίπου 50 κρατούμενες.
 Hindenburg στο Ζάμπρζε (Zabrze), Αύγουστος 1944 - Ιανουάριος 1945, παραγωγή όπλων και πυρομαχικών στις εγκαταστάσεις Donnersmark  για λογαριασμό της εταιρείας "Vereinigte Oberschlesische Hüttenwerke AG". Απασχολούσε 50 κρατούμενους (17 Ιανουαρίου 1945) και 470 κρατούμενες (Δεκέμβριος 1944). 
Hubertshütte στο Λαγκιεβνίκι (Łagiewniki), Δεκέμβριος 1944 - Ιανουάριος 1945, εργασία στις εγκαταστάσεις Huberts mill για την εταιρεία "Berghütte Königs und Bismarckhütte AG". Απασχολούσε 202 κρατούμενους ( 17 Ιανουαρίου 1945).
 Janinagrube στο Λίμπιατζ (Libiąż), Σεπτέμβριος 1943 - Ιανουάριος 1945, εξόρυξη άνθρακα από το ορυχείο Janina  για την εταιρεία "Fürstengrube GmbH". Απασχολούσε 853 κρατούμενους (17 Ιανουαρίου 1945).
 Jawischowitz στο Γιαβιζοβίτσε (Jawiszowice), Αύγουστος 1942 - Ιανουάριος 1945, εξόρυξη άνθρακα και επιφανειακή διαμόρφωση του ορυχείου Brzeszcze-Jawischowitz για την εταιρεία "Reichswerke Hermann Göring". Απασχολούσε 1.988 κρατούμενους (17 Ιανουαρίου 1945).
 Kobior στο Κόμπιορ (Kobiór), 1942 - 1943, δασικές εργασίες για το Oberforstamt Pless (δασαρχείο της Pszczyna). Απασχολούσε 158 κρατούμενους (25 Απριλίου 1943).
 Lagischa στην Λάγκιτσα (Łagisza), Σεπτέμβριος 1943 - Σεπτέμβριος 1944, κατασκευή θερμοηλεκτρικού εργοστασίου "Walter"  για την εταιρεία "Energie-Versorgung Oberschlesien AG". Απασχολούσε περίπου 1000 κρατούμενους.
 Laurahütte στο Σεμιανοβίτσε (Siemianowice), Απρίλιος 1944 - Ιανουάριος 1945, παραγωγή αντιαεροπορικών πυροβόλων στις εγκαταστάσεις Laura για την εταιρεία "Berghütte - Königs und Bismarckhütte". Απασχολούσε 937 κρατούμενους (17 Ιανουαρίου 1945).
 Lichtewerden στην Σβέτλα (Světlá, προτεκτοράτο Βοημίας και Μοραβίας), Νοέμβριος 1944 -Ιανουάριος 1945, εργασία σε εργοστάσιο κλωστικής για την εταιρεία "G.A. Buhl und Sohn". Απασχολούσε 300 κρατούμενες (Δεκέμβριος 30, 1944).
 Monowitz (Buna) στο Μονοβίτσε (Monowice) Οκτώβριος 1942 - Ιανουάριος 1945 (οι πρώτοι κρατούμενοι έφθασαν τον Απρίλιο του 1941), κατασκευή συγκροτήματος εργοστασίων χημικών προϊόντων για την εταιρεία "IG Farbenindustrie AG" (IG Farben). Απασχολούσε 10.223 κρατούμενους (17 Ιανουαρίου 1945). Ένα από τα σημαντικότερα παραρτήματα για την πολεμική βιομηχανία του Ράιχ, καθώς εδώ κατασκευαζόταν το συνθετικό ελαστικό (Buna), απαραίτητο για κάθε τύπο οχήματος.
 Neu-Dachs στο Γιαβόρζνο (Jaworzno), Ιούνιος 1943 - Ιανουάριος 1945, εξόρυξη γαιανθράκων από το ομώνυμο ορυχείο και κατασκευή του ενεργειακού συγκροτήματος Wilhelm για λογαριασμό της εταιρείας "Energie Versorgung Oberschlesien AG". Απασχολούσε 3.664 κρατούμενους (17 Ιανουαρίου 1945).
 Neustadt στο Προύντνικ (Prudnik), Σεπτέμβριος 1944 - Ιανουάριος 1945, εργασία στις υφαντουργικές εγκαταστάσεις της εταιρείας "Schlesische Feinweberei AG". Απασχολούσε 399 κρατούμενες (Δεκέμβριος 1944)
 Plawy στο Πλάβι (Pławy), 1944 - Ιανουάριος 1945,αγροτικές εργασίες σε φάρμα των SS. Απασχολούσε 138 κρατούμενους (17 Ιανουαρίου 1945) και περίπου 200 κρατούμενες (Ιανουάριος 1945)
 Radostowitz στο Ραντοστόβιτσε (Radostowice) 1942 - 1943, διακοπή κατά τον χειμώνα 1942/1943, δασικές εργασίες για το Oberforstamt Pless (δασαρχείο της Pszczyna). Απασχολούσε 20 κρατούμενους.
 Raisko στο Ράισκο (Rajsko), Ιούνιος 1943 - Ιανουάριος 1945, αγροτικές εργασίες σε φάρμα των SS (κηπουρική και πειραματική καλλιέργεια καουτσουκόδενδρων). Απασχολούσε περίπου 300 κρατούμενες (1944).
 Sonderkommando Kattowitz στο Κατοβίτσε (Katowice), Ιανουάριος 1944 - Ιανουάριος 1945, κατασκευή αντιαεροπορικών καταφυγίων και παραπηγμάτων για την Γκεστάπο. Απασχολούσε 10 κρατούμενους.
 Sosnowitz (I) στο Σοσνόβιετς (Sosnowiec), Αύγουστος 1943 - Φεβρουάριος 1944, ανακαίνιση κτηρίου γραφείων. Απασχόλησε 100 κρατούμενους.
 Sosnowitz (II) στο Σοσνόβιετς, Μάιος 1944 - Ιανουάριος 1945, εργασίες σε εγκαταστάσεις παραγωγής χάλυβα, κατασκευή καννών αντιαεροπορικών πυροβόλων και παραγωγή οβίδων για την εταιρεία "Berghütte-Ost-Maschinenbau GmbH". Απασχολούσε 863 κρατούμενους (17 Ιανουαρίου 1945).
 Solnica κοντά στο Γκλίβιτσε (Gliwice), Ιούλιος - Αύγουστος 1940, κατεδάφιση κτισμάτων σε στρατόπεδο αιχμαλώτων πολέμου. Απασχόλησε περίπου 30 κρατούμενους.
 SS Hütte Porombka στο Μιετζιμπρότζιε (Międzybrodzie), φθινόπωρο 1940 - Ιανουάριος 1945, κατασκευή και επάνδρωση αναπαυτηρίου του προσωπικού της SS. Απασχόλησε μερικές δεκάδες κρατουμένων στην κατασκευή και κάπου 10 κρατούμενες κατά την κανονική του λειτουργία.
 2 SS Bauzug στην Καρλσρούη (Karlsruhe, Γερμανία), Σεπτέμβριος - Οκτώβριο 1944, εκκαθάριση ερειπίων και επισκευή οδών της πόλεως για την εταιρεία "SS-WVHA" Γραφείο C. Απασχόλησε περίπου 500 κρατούμενους. (Οι κρατούμενοι στεγάζονταν σε φορτηγά αυτοκίνητα. Στις 10 Οκτωβρίου 1944 το παράρτημα υπάχθηκε στον έλεγχο του Στρατοπέδου του Μπούχενβαλντ και μερικές μέρες αργότερα, αφού μετονομάστηκε σε "7-SS Eisenbahnbaubrigade" μεταφέρθηκε στην Στουτγκάρδη.
 Trzebinia στην Τρζεμπίνια (Trzebinia), Αύγουστος 1944 - Ιανουάριος 1945, επέκταση του διυλιστηρίου για την εταιρεία "Erdöl Raffinerie GmbH". Απασχολούσε 641 κρατούμενους (17 Ιανουαρίου 1945).
 Tschechowitz (I) - Bombensucherkommando στο Τσεχοβίτσε Τζιέτζιτσε (Czechowice Dziedzice), Αύγουστος - Οκτώβριος 1944, απομάκρυνση μη εκραγεισών βομβών από το διυλιστήριο και τους γύρω χώρους για την εταιρεία "Vacuum Oil Company". Απασχόλησε περίπου 100 κρατούμενους.
 Tschechowitz (II) - Vacuum στο Τσεχοβίτσε Τζιέτζιτσε (Czechowice Dziedzice), Σεπτέμβριος 1944 - Ιανουάριος 1945, εκκαθάριση ερειπίων και συντήρηση διυλιστηρίου για την εταιρεία "Vacuum Oil Company". Απασχολούσε 561 κρατούμενους (17 Ιανουαρίου 1945).

Σημειώσεις

Πηγή
Memorial and Museum Auschwitz-Birkenau (αγγλικά)

Αουσβιτς Κατάλογος των παραρτημάτων